open-index/open-wikipedia-markdown huggingface dataset:
Γεώργιος Αύγουστος του Νάσσαου-Ίντσταϊν

Ο **Γεώργιος Αύγουστος** (, 26 Φεβρουαρίου 1665 - 26 Οκτωβρίου 1721) από τον Οίκο του Νάσσαου ήταν κόμης του Νάσσαου-Βίζμπαντεν & Ίντσταϊν.

## Βιογραφία
Γεννήθηκε στο Ίντσταϊν και ήταν ο τέταρτος γιος του Ιωάννη, κόμη του Νάσσαου-Βίζμπαντεν & Ίντσταϊν και της Άννας, κόρης του Φιλίππου Γεωργίου, κόμη του Λάινινγκεν-Ντάγκσμπουργκ-Φάλκενμπουργκ. 

## Οικογένεια
Νυμφεύτηκε το 1688 την Ερριέττα-Δωροθέα, κόρη του Αλβέρτου-Ερνέστου Α΄ πρίγκιπα του Έτινγκεν και είχε τέκνα:
* Φρειδερίκος-Ερνέστος 1689-1690.
* Χριστίνα-Λουίζα 1691-1723, παντρεύτηκε τον Γεώργιο-Αλβέρτο των Σίρκσενα, πρίγκιπα της Ανατολικής Φρισίας.
* Καρλόττα-Εβεραρδίνη 1692-1693.
* Ερριέττα-Καρλόττα 1693-1734, παντρεύτηκε τον Μαυρίκιο-Γουλιέλμο των Βέττιν δούκα της Σαξονίας-Μέρσεμπουργκ.
* Ελεονόρα-Καρλόττα 1696, απεβίωσε σε βρεφική ηλικία.
* Αλβερτίνη-Ιουλιανή 1698-1722, παντρεύτηκε τον Γουλιέλμο Ερρίκο των Βέττιν δούκα της Σαξονίας-Άιζεναχ.
* Αυγούστα Φρειδερίκη 1699-1750, παντρεύτηκε τον Κάρολο Αύγουστο πρίγκιπα του Νάσσαου-Βάιλμπουργκ.
* Ιωαννέττα-Βιλελμίνη 1700-1756, παντρεύτηκε τον Σίμωνα-Ερρίκο-Αδόλφο κόμη του Λίππε-Ντέτμολντ.
* Φρειδερίκος-Αύγουστος 1702-1703.
* Γουλιέλμος-Σαμουήλ 1704, απεβίωσε σε βρεφική ηλικία.
* Ελισάβετ-Φραγκίσκη 1708-1721.
* Καρλόττα-λουίζα 1710-1721.

## Αναφορές
* Ernst Joachim (1878), "Georg August Samuel", Allgemeine Deutsche Biographie (ADB) (γερμ.), 8, Leipzig: Duncker & Humblot, p. 683

## Παραπομπές


## Πρόγονοι

Κατηγορία:Οίκος του Νάσσαου
Ηγεμόνας Σουλεϊμάν (γιος του Αχμέτ Α')

Ο Ηγέμονας Σουλεϊμάν (1615-1635) γεννήθηκε το 1615 στην Κωνσταντινούπολη. Ήταν γιος του Αχμέτ Α΄ και της Κιοσέμ Σουλτάνα.Σύμφωνα με αλλες πηγες μητερα του ηταν η Μαχφιρούζ Χατιτζέ Σουλτάν.Το 1635 εκτελέστηκε από τον αδελφό του Μουράτ Δ΄.

Κατηγορία:Ηγεμόνες της Οθωμανικής Αυτοκρατορίας
Ηγεμόνας Σελίμ (γιος του Αχμέτ Α')

Ο Ηγέμονας Σελίμ (1611-1611) γεννήθηκε το 1611 και πέθανε την ίδια χρονιά στην Κωνσταντινούπολη. Ήταν  γιός Αχμέτ Α΄ και της Κιοσέμ Σουλτάνα. Ήταν ετεροθαλής αδερφός του Οσμάν Β΄ και αδερφός του Μουράτ Δ΄ και του Ιμπραήμ Α΄.

Κατηγορία:Ηγεμόνες της Οθωμανικής Αυτοκρατορίας
Γουλιέλμος Λουδοβίκος του Νάσσαου-Σααρμπρύκεν

Ο **Γουλιέλμος-Λουδοβίκος**, γερμ.: Wilhelm-Ludwig (18 Δεκεμβρίου 1590 - 22 Αυγούστου 1640) από τον Οίκο του Νάσσαου ήταν κόμης του Νάσσαου-Σααρμπρύκεν (1627-1640).

## Βιογραφία
Γεννήθηκε στο Ότβαϊλερ και ήταν ο πρωτότοκος γιος του Λουδοβίκου Β΄ κόμη του Νάσσαου-Βάιλμπουργκ και της Άννας-Μαρίας, κόρης του Γουλιέλμου Β΄ λαντγκράβου της Έσσης-Κάσσελ. Νεότεροι αδελφοί του ήταν ο Ιωάννης και ο Ερνέστος-Καζιμίρ.

Ο πατέρας του κληρονόμησε το Σααρμπρύκεν, το Βήσμπαντεν και το Ίντσταϊν. Όταν απεβίωσε το 1627, οι τρεις γιοί του μοίρασαν τις κτήσεις του: ο Γουλιέλμος-Λουδοβίκος έλαβε το Σααρμπρύκεν, ο Ιωάννης το Βήσμπαντεν & Ίντσταϊν και ο Ερνέστος-Καζιμίρ το Βάιλμπουργκ.

Ο Γουλιέλμος-Λουδοβίκος απεβίωσε το 1640 στο Μετς. O πρωτότοκος Κράτο έλαβε το Σααρμπρύκεν και ο δευτερότοκος Ιωάννης-Λουδοβίκος το Ότβαϊλερ.

## Οικογένεια
Νυμφεύτηκε το 1615 την Άννα-Αμαλία, κόρη του Γεωργίου-Φρειδερίκου μαργράβου του Μπάντεν-Ντούρλαχ και είχε τέκνα:
* Άννα-Γιουλιάνα 1617-1667, παντρεύτηκε τον Φρειδερίκο Βίττελσμπαχ δούκα του Παλατινάτου-Τσβάιμπρυκεν.
* Κράτο 1621-1642, κόμης του Νάσσαου-Σααρμπρύκεν.
* Άννα-Αμαλία 1623-1695.
* Ιωάννης-Λουδοβίκος 1625-1690, κόμης του Νάσσαου-Ότβαϊλερ.
* Μαρία-Σίβυλλα 1628-1699, παντρεύτηκε τον Αύγουστο-Φίλιππο δούκα του Σλέσβιχ-Χόλσταϊν-Sόντερμπουρκ-Μπεκ. 
* Γουσταύος-Αδόλφος 1632-1677, κόμης του Νάσσαου-Σααρμπρύκεν.
* Βάλραντ 1635-1702, κόμης του Νάσσαου-Ούζινγκεν.
* Καρλόττα 1619-1687, παντρεύτηκε τον Λουδοβίκο-Έβερχαρντ κόμη του Λάινινγκεν-Βέστερμπουρκ.

## Αναφορές και Πηγές
* Richard Kolb (1898), "Wilhelm Ludwig (Count of Nassau-Saarbrücken)", Allgemeine Deutsche Biographie (ADB) (in German), 43, Leipzig: Duncker & Humblot, pp. 131 – 133
* "William Louis, Count of Nassau-Saarbrücken", Neue Deutsche Biographie (NDB) (in German), 7, Berlin: Duncker & Humblot, 1966, p. 334 (added entry)
* "William Louis, Count of Nassau-Saarbrücken", Neue Deutsche Biographie (NDB) (in German), 15, Berlin: Duncker & Humblot, 1987, p. 404 (added entry)
* Joe Conrad. "William Louis, Count of Nassau-Saarbrücken". s/s4/staymle_a .shtml Biographisch-Bibliographisches Kirchenlexikon (BBKL)

## Εξωτερικοί σύνδεσμοι
* Entry in the "Saarland biographies"

## Παραπομπές


## Πρόγονοι

Κατηγορία:Οίκος του Νάσσαου
Ηγεμόνας Μπεγιαζίτ (γιος του Αχμέτ Α')

Ο Ηγέμονας Μπεγιαζίτ (1612-1635) γενήθηκε στην Κωνσταντινούπολη τον Νοέμβρη του 1612. Ήταν γιός του Αχμέτ Α΄ και πιθανόν και της Μαχφιρούζ Χατιτζέ Σουλτάνα. Το 1635 εκτελέστηκε μετά από διαταγή του ετεροθαλούς αδερφού του, Μουράτ Δ΄.

Κατηγορία:Ηγεμόνες της Οθωμανικής Αυτοκρατορίας
Κράτο του Νάσσαου-Σααρμπρύκεν

Ο **Κράτο**, γερμ.: Crato (7 Απριλίου 1621 - 25 Ιουλίου 1642) από τον Οίκο του Νάσσαου ήταν κόμης του Νάσσαου-Σααρμπρύκεν. 

## Βιογραφία
Ήταν ο πρωτότοκος γιος του Γουλιέλμου-Λουδοβίκου κόμη του Νάσσαου-Σααρμπρύκεν και της Άννας-Αμαλίας, κόρης του Γεωργίου-Φρειδερίκου μαργράβου του Μπάντεν-Ντούρλαχ. Νεότεροι αδελφοί του ήταν οι Ιωάννης-Λουδοβίκος, Γουσταύος-Αδόλφος και Βάλραντ. 

Όταν το 1640 απεβίωσε ο πατέρας του, ο πρωτότοκος Κράτο έλαβε το Σααρμπρύκεν και ο δευτερότοκος Ιωάννης-Λουδοβίκος έλαβε το Ότβαϊλερ. Ο Κράτο ήταν 19 ετών και υπό την κηδεμονία της μητέρας του. 

Στη μάχη του Στράελεν σκοτώθηκε το 1642. Ήταν άγαμος και τον κληρονόμησε ο επόμενος αδελφός του Ιωάννης-Λουδοβίκος. 

Κατηγορία:Οίκος του Νάσσαου
Ιωάννης Λουδοβίκος του Νάσσαου-Ότβαϊλερ

Ο **Ιωάννης Λουδοβίκος**, γερμ.: Johann Ludwig (23 Mαΐου 1625 - 9 Φεβρουαρίου 1690) από τον Οίκο του Νάσσαου ήταν κόμης του Νάσσαου-Ότβαϊλερ.

## Βιογραφία
Ήταν ο δευτερότοκος γιος του Γουλιέλμου-Λουδοβίκου, κόμη του Νάσσαου-Σααρμπρύκεν και της Άννας-Αμαλίας, κόρης του Γεωργίου-Φρειδερίκου μαργράβου του Μπάντεν-Ντούρλαχ. Αδελφοί του ήταν οι Κράτο, Γουσταύος-Αδόλφος και Βάλραντ.

Όταν το 1640 απεβίωσε ο πατέρας τους, ο πρωτότοκος Κράτο έλαβε το Σααρμπρύκεν και ο δευτερότοκος Ιωάννης-Λουδοβίκος έλαβε το Ότβαϊλερ. Το 1642 απεβίωσε ο Κράτο και τον κληρονόμησε ο Ιωάννης-Λουδοβίκος.

Ο Ιωάννης-Λουδοβίκος απεβίωσε το 1690 και τάφηκε στον προτεσταντικό ναό του Ότβαϊλερ. Το λείψανό του καταστράφηκε κατά τη λεηλασία της εκκλησίας στη Γαλλική Επανάσταση. Τον διαδέχθηκε ο πρωτότοκος (επιζών) γιος του Φρειδερίκος-Λουδοβίκος.

## Οικογένεια
Νυμφεύτηκε τη Δωροθέα-Αικατερίνη, κόρη του Χριστιανού Α΄ Βίττελσμπαχ, παλατινού κόμη του Μπίρκενφελντ-Μπίσβαϊλερ και είχε τέκνα:
* Χριστιανός Λουδοβίκος 1650, απεβίωσε σε βρεφική ηλικία
* Φρειδερίκος-Λουδοβίκος 1651-1728, κόμης του Νάσσαου-Ότβαϊλερ
* Άννα-Αικατερίνη 1653-1731, παντρεύτηκε τον Ιωάννη Φίλιππο Β΄, κόμη του δρυμού και του Ρήνου (*Wild- & Rheingraf*) του Ζαλμ-Ντάουν
* Βάλραντ 1656-1705
* Κάρολος-Ζίγκφριντ 1659-1679
* Λουδοβίκος 1661-1699, παντρεύτηκε την κόμισσα Αμαλία Λουίζα φαν Χόρνε
* Λουίζα 1662-1741
* Μαυρίκιος 1664-1666

## Παραπομπές


## Αναφορές
* General Encyclopedia of Science and Arts, vol. 21, Leipzig, 1642, p. 144
* Friedrich Köllner: Geschichte des vormaligen Nassau-Saarbrück'schen Landes und seiner Regenten, Saarbrücken, 1841, pp. 337–340, Digitized

## Εξωτερικοί σύνδεσμοι
* Short biography at saarland-biographien.de

Κατηγορία:Οίκος του Νάσσαου
Φρειδερίκος Λουδοβίκος του Νάσσαου-Ότβαϊλερ

Ο **Φρειδερίκος-Λουδοβίκος**, γερμ. Friedrich-Ludwig (13 Νοεμβρίου 1651 - 25 Μαΐου 1728) από τον Οίκο του Νάσσαου ήταν κόμης του Νάσσαου-Ότβαϊλερ & Σααρμπρύκεν. 

## Βιογραφία
Ήταν ο πρωτότοκος γιος του Ιωάννη-Λουδοβίκου κόμη του Νάσσαου-Ότβαϊλερ και της Δωροθέας-Αικατερίνης, κόρης του Χριστιανού Α΄ των Βίττελσμπαχ δούκα του Παλατινάτου-Μπίρκενφελντ-Μπίσβαϊλερ. 

Το 1690 απεβίωσε ο πατέρας του και τον διαδέχθηκε. Ως το 1705 είχαν αποβιώσει οι τρεις μικρότεροι αδελφοί του. Ο ίδιος δεν είχε άρρενα τέκνα, έτσι όταν το 1728 απεβίωσε τον κληρονόμησε ο γιος του εξαδέλφου του, ο Κάρολος κόμης του Νάσσαου-Ούζινγκεν.

## Οικογένεια
Νυμφεύτηκε πρώτα το 1680 τη Χριστιάνα, κόρη του Φρειδερίκου του Άλενφελτ και είχε τέκνα:
* Δωροθέα-Φρειδερίκη, γενν. 1681.
* Καρλόττα-Μαρία γεν. 1684.
* Χριστιανή-Καρλόττα 1685-1761, παντρεύτηκε πρώτα τον Κάρολο-Λουδοβίκο κόμη του Νάσσαου-Σααρμπρύκεν και έπειτα τον εξάδελφο του πατέρα της Φρειδερίκο Γ΄ λαντγκράβο της Έσσης-Χόμμπουρκ.
* Λουίζα 1686-1773., παντρεύτηκε τον Κάρολο του Ζαλμ-Ντάουν.
** Σοφία Καρλόττα του Ζαλμ-Ντάουν, παντρεύτηκε τον Ιωάννη των Βίττελσμπαχ κόμη του Γκέλνχαουζεν.
* Σοφία-Αμαλία γενν. 1688.
* Μαρία γενν. 1690.
* Δωροθέα γενν. 1692.
* Ελεονώρα γενν. 1693.

Το 1695 απεβίωσε η Χριστιάνα και ο Φρειδερίκος-Λουδοβίκος έκανε το 1697 δεύτερο γάμο με τη Λουίζα-Σοφία, κόρη του Γιόχανν-Ράινχαρντ Β΄ κόμη του Χανάου-Λίχτενμπεργκ· δεν απέκτησαν τέκνα.

## Παραπομπές


## Εξωτερικοί σύνδεσμοι
* 

Κατηγορία:Οίκος του Νάσσαου
Γατοτροφή

Η **γατοτροφή** είναι για κατανάλωση από γάτες. Οι γάτες έχουν απαιτήσεις για τα συγκεκριμένα διατροφικά θρεπτικά συστατικά τους. Ορισμένα θρεπτικά συστατικά, συμπεριλαμβανομένων πολλών βιταμινών και αμινοξέων, υποβαθμίζονται από τις θερμοκρασίες, τις πιέσεις και τις χημικές επεξεργασίες που χρησιμοποιούνται κατά την παρασκευή και επομένως πρέπει να προστεθούν μετά την παρασκευή τους για να αποφευχθεί η διατροφική ανεπάρκεια. Η ταυρίνη αμινοξέων, για παράδειγμα, η οποία βρίσκεται μέσα στο κρέας, αποικοδομείται κατά τη διάρκεια της επεξεργασίας, έτσι συνθετική ταυρίνη προστίθεται συνήθως μετά. Η μακροχρόνια ανεπάρκεια ταυρίνης μπορεί να οδηγήσει σε εκφυλισμό του αμφιβληστροειδούς, απώλεια όρασης και καρδιακή ανακοπή.

## Ιστορία
Η ιδέα της παρασκευής εξειδικευμένου φαγητού για γάτες ήρθε αργότερα από ό,τι για τα σκυλιά. Αυτό οφείλεται πιθανώς στην ιδέα ότι οι γάτες θα μπορούσαν εύκολα να ταϊστούν. Το 1837, ο γάλλος συγγραφέας Μονί ντε Μορνέ επικρίνει αυτή την ιδέα. Το 1844 ένας άλλος Γάλλος συγγραφέας διεδωσε αυτήν την ιδέα. 

Ο Σπρατ, ο οποίος ξεκίνησε κάνοντας μπισκότα σκυλιών, φαίνεται να ήταν και ο πρώτος εμπορικός παραγωγός τροφών για γάτες. Κατά τη διάρκεια του 19ου αιώνα και των αρχών του 20ού αιώνα, το κρέας για γάτες και σκύλους στο Λονδίνο, συχνά κρέας αλόγου, πωλείται από πλανόδιους εμπόρους, γνωστούς ως Cats Meat Men.

## Είδη γατοτροφών
Τα περισσότερα είδη γατοτροφών που αγοράζονται από το κατάστημα έρχονται είτε σε ξηρή μορφή, επίσης γνωστή στις ΗΠΑ ως κροκέτες ή σε υγρή κονσέρβα. Μερικοί κατασκευαστές πωλούν κατεψυγμένες πρώτες δίαιτες και προϊόντα προμίγματος για να καλύψουν τους ιδιοκτήτες που τρώνε ωμά.
### Ξηρά τροφή

Η ξηρή τροφή (8-10% υγρασία) γίνεται γενικά με μαγειρική εξώθησης υπό υψηλή θερμότητα και πίεση. Στη συνέχεια, το λίπος μπορεί να ψεκαστεί στα τρόφιμα για να αυξηθεί η γευστικότητά του και μπορούν να προστεθούν άλλα δευτερεύοντα συστατικά, όπως η θερμότητα, που καταστρέφονται κατά τη διεργασία εξώθησης. Τα ξηρά τρόφιμα συσκευάζονται συνήθως σε χαρτοσακούλες πολλαπλών τοίχων, μερικές φορές με πλαστική μεμβράνη. Παρόμοια σακουλάκια με ελασματοποιημένα φύλλα ή συνεξωθήσεις χρησιμοποιούνται επίσης.

### Υγρό φαγητό

Στις Ηνωμένες Πολιτείες, τα κονσερβοποιημένα τρόφιμα (υγρασία 75-78%) διατίθενται γενικά σε δοχεία αλουμινίου ή χάλυβα σε μεγέθη 85 g, 156 g και 369 g. Επίσης πωλείται σε μορφή θήκης από φύλλο αλουμινίου.

### Χορτοφαγία

Παρόλο που οι γάτες υποχρεώνονται τα σαρκοφαγία, υπάρχουν και χορτοφαγικές γατοτροφές. Η χορτοφαγική τροφή για γάτες πρέπει να ενισχυθεί με θρεπτικά συστατικά όπως η ταυρίνη και το αραχιδονικό οξύ. Ορισμένες μάρκες χορτοφαγικών τροφίμων για γάτες στις Η.Π.Α. χαρακτηρίζονται από τους κατασκευαστές τους ως ανταποκρινόμενοι στο προφίλ διατροφής Nutrient Cat Food του AAFCO.

## Εξωτερικοί σύνδεσμοι
* 
* 

Κατηγορία:Τροφές για κατοικίδια
Γεώργιος Βέλτσος

Το ονοματεπώνυμο **Γεώργιος Βέλτσος** μπορεί να αναφέρεται στους εξής:

*Γεώργιος N. Βέλτσος (1891-1980). Έλληνας νομικός, Πρόεδρος της Αρχαιολογικής Εταιρείας (Αθηνών). 
*Γιώργος Βέλτσος (1944). Έλληνας κοινωνιολόγος και συγγραφέας, πανεπιστημιακός.
Γκόρνο Καπίνοβο

Το **Γκόρνο Καπίνοβο** (Βουλγαρικά: *Горно Къпиново*) είναι χωριό στη Νότια Βουλγαρία. Βρίσκεται στο δήμο Κιρκόβου, στην επαρχία Κάρτζαλι. Το χωριό απέχει 13 χλμ. από το δημοτικό κέντρο Κίρκοβο.

Οι κοντινότερες πόλεις είναι: το Τζέμπελ 39 χλμ., το Μόμτσιλγκραντ και το Ζλάτογκραντ 43 χλμ. και το κέντρο της πόλης Κάρτζαλι στα 58 χλμ. Το χωριό βρίσκεται 26 χλμ. από το συνοριακό σημείο ελέγχου Μακάζα - Νυμφαία.

## Παραπομπές


Κατηγορία:Χωριά της Επαρχίας Κάρτζαλι
Γιώργος Βέλτσος

Ο **Γιώργος Βέλτσος** (γενν. 1944) είναι Έλληνας κοινωνιολόγος, επικοινωνιολόγος, πρώην καθηγητής πανεπιστημίου, θεατρικός συγγραφέας και ποιητής.

## Βιογραφικά στοιχεία
Γεννήθηκε τον Οκτώβριο του 1944 στην Αθήνα, και σπούδασε νομική στο Αριστοτέλειο Πανεπιστήμιο Θεσσαλονίκης. Στη συνέχεια πραγματοποίησε μεταπτυχιακές σπουδές κοινωνιολογίας στο Παρίσι. Επέστρεψε στην Ελλάδα και εξελέγη καθηγητής στο Πάντειο Πανεπιστήμιο. Αρχικά ως υφηγητής το 1977 και στη συνέχεια επίκουρος καθηγητής (1980), αναπληρωτής καθηγητής (1983) και από το 1985 τακτικός καθηγητής στην έδρα της κοινωνιολογίας.

Παράλληλα άρχισε να αρθρογραφεί και να συνεργάζεται με εφημερίδες της Ελλάδας καθώς και άλλων χωρών. Σημαντικό είναι το συγγραφικό του έργο, το οποίο περιλαμβάνει ποίηση, δοκίμια και θεατρικά έργα. Μερικά εξ αυτών έχουν ανέβει σε θέατρα από τον Μιχαήλ Μαρμαρινό και τη Ρούλα Πατεράκη, ενώ ποιήματα του έχουν μεταφραστεί σε άλλες γλώσσες. Επίσης παρουσίασε εκπομπές φιλοσοφικού περιεχομένου στην ΕΡΤ.

Έχει τιμηθεί από την Γαλλική κυβέρνηση με το μετάλλιο του Ακαδημαϊκού Φοίνικα του 2007, ενώ διετέλεσε πρόεδρος του Εθνικού Θεάτρου και της Επιτροπής Κρατικών Λογοτεχνικών Βραβείων.

## Εργογραφία
Μεταξύ των πολυάριθμων έργων του συγκαταλέγονται τα εξής:
**Σημειολογία των πολιτικών θεσμών*, 1974.
**Κείμενα πολιτικής κοινωνιολογίας*, 1974.
**Κοινωνία και γλώσσα*, 1976.
**Κοινωνιολογία των θεσμών Ι – Ο θεσμικός λόγος και η εξουσία*, 1977.
**Κοινωνιολογία των θεσμών ΙΙ – Οικογένεια και φαντασιακές σχέσεις*, 1979.
*Οι απροσδιόριστοι παράγοντες, 1981
**Αντικείμενα*, 1982.
**Το τίποτα*, 1983.
**Η τερατώδης πλευρά*, 1985.
**Για την επικοινωνία*, 1985.
**Προς τον Κορνήλιο Καστοριάδη*, 1989.
**Σύμβολα*, 1993.
**Τα χώματα*, 1997.
**Το πρωτότυπο έχει χαθεί*, 2001.
**Η Βεατρίκη είμαι*, 2005.
**Ποιήματα 1993-2005*, 2006.
**Θάλαμος*, 2010.
**Πρωτόκολλα ονείρων*, 2013.
**Γυναίκες*, 2016.
**Β΄(2006-2016)*, 2017.
Επίσης συμμετείχε σε αρκετά συλλογικά έργα.

## Παραπομπές


## Εξωτερικοί σύνδεσμοι
*Γιώργος Βέλτσος στον ''Πανδέκτη'', του Εθνικού Ιδρύματος Ερευνών.
*Άρθρα του Γιώργου Βέλτσου, στην εφημερίδα Το Βήμα.

Κατηγορία:Έλληνες κοινωνιολόγοι
Κατηγορία:Καθηγητές Παντείου Πανεπιστημίου
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες θεατρικοί συγγραφείς
Κατηγορία:Έλληνες συγγραφείς του 20ού αιώνα
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης
Μπρίτζιτ Μέντλερ

H **Μπρίτζιτ Κλερ Μέντλερ** (*Bridgit Claire Medler*, γενν. 18 Δεκεμβρίου 1992) είναι Αμερικανίδα ηθοποιός και τραγουδίστρια. Είναι κυρίως γνωστή για το ρόλο της ως Teddie στη σειρά του Disney Channel, *[[Καλή τύχη Τσάρλι]]*.

Έχει σπουδάσει ανθρωπολογία στο πανεπιστήμιο της Νότιας Καλιφόρνια.

## Προσωπική ζωή
Από το 2011 μέχρι το 2015 ήταν σε σχέση με τον ηθοποιό Σέιν Χάρπερ. Το 2019 παντρεύτηκε τον μηχανικό και συνιδρυτή της Northwood Space, Γκρίφιν Κλέβερλι. Τον Φεβρουάριο του 2024 ανακοίνωσε ότι έγινε μητέρα ενός αγοριού μέσω υιοθεσίας.

## Φιλμογραφία

### Τηλεόραση

### Ταινίες

## Δισκογραφία

### Studio albums

* Hello My Name Is... (2012)

### EPs

* Live in London (2013)
* Nemesis (2016)

## Συναυλίες

* Live in Concert (2012)
* Summer Tour (2013-2014)
* Nemesis Tour (2016-2017)

## Παραπομπές


Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί τηλεόρασης
Ντόλνο Καπίνοβο

Το **Ντόλνο Καπίνοβο** (Βουλγαρικά: *Долно Къпиново*) είναι χωριό στη Νότια Βουλγαρία. Βρίσκεται στο δήμο Κιρκόβου, στην επαρχία Κάρτζαλι. Το χωριό απέχει 9 χλμ. από το δημοτικό κέντρο Κίρκοβο.

Οι κοντινότερες πόλεις είναι: το Τζέμπελ 35 χλμ., το Ζλάτογκραντ και το Μόμτσιλγκραντ 39 χλμ., η Κομοτηνή 46 χλμ., το Κρούμοβγκραντ 52 χλμ. και το κέντρο της πόλης Κάρτζαλι στα 54 χλμ. Το χωριό απέχει 21 χλμ. από το συνοριακό σημείο Μακάζα - Νυμφαία και 44 χλμ. από το συνοριακό σημείο ελέγχου Ζλάτογκραντ - Θέρμες.

## Παραπομπές


Κατηγορία:Χωριά της Επαρχίας Κάρτζαλι
Αγρός

Στον τομέα της γεωργίας, ένας **αγρός, αγρόκτημα ή κτήμα** είναι μια έκταση γης, κλειστή ή όχι, που χρησιμοποιείται για γεωργικούς σκοπούς, όπως η καλλιέργεια ή για βοσκοτόπι ζώων. Ένας αγρός μπορεί επίσης να είναι μια περιοχή που αφήνεται για αγρανάπαυση ή ως αρόσιμη γη.

Πολλά αγροκτήματα έχουν ένα σύνορο, συνήθως αποτελούμενο από μια λωρίδα θάμνων, κάκτων ή δένδρων, από πετρότοιχο, όρυγμα, παλούκια, συρματόπλεγμα ή άλλο φυσικό εμπόδιο.

Η λωρίδα θάμνων και βλάστησης χρησιμοποιείται για να παρέχει τροφή και κάλυψη απαραίτητη για την επιβίωση της άγριας πανίδας. Διαπιστώθηκε ότι τα σύνορα αυτά μπορούν να οδηγήσουν σε αυξημένη ποικιλία ζώων και φυτών στην περιοχή, αλλά και σε ορισμένες περιπτώσεις σε μειωμένη απόδοση καλλιεργειών.

Κατηγορία:Γεωργία (δραστηριότητα)
Καλλιρρόη (Αρχαία Αθήνα)

Η **Καλλιρρόη** ήταν πηγή της Αθήνας στην διάρκεια της Αρχαιότητας, επίσης απαντώμενη και ως «*Εννεάκρουνος*», η οποία ευρισκόταν στους πρόποδες της Ακροπόλεως, ενώ, αρκετά συχνά, αναπαριστάται στις τέχνες, με πιθανή τοποθεσία της το νότιο άκρο (στα δεξιά) του δυτικού αετώματος του Παρθενώνα.

Σύμφωνα με τον Θουκυδίδη, το νερό της κρήνης καλλιρρόης χρησίμευε για την τέλεση θρησκευτικών τελετουργικών, κυρίως για τους γάμους. Σύμφωνα με τον ίδιο, ευρισκόταν επί των οχθών του Ιλισού, στα νότια της Ακροπόλεως. Ωστόσο, παραμένει ασαφές, εντός των πηγών, εάν οι εργασίες αποκατάστασής της οι οποίες πραγματοποιήθηκαν από τους Πεισιστρατίδες μετέτρεψαν την κρήνη Καλλιρρόη, η οποία έγινε, πλέον, γνωστή ως «Εννεάκρουνος» ή εάν αντικατέστησαν την κρήνη Καλλιρρόη με την κρήνη Εννεάκρουνο, ως κύρια πηγή υδροδότησης της πόλεως των Αθηνών. Από την πλευρά του, ο Παυσανίας την τοποθετεί εντός του χώρου της Αγοράς, στα βορειοδυτικά της Ακροπόλεως.

## Αναπαραστάσεις


Αρχείο:Fontana di Callirroe - Pomardi Simone - 1820.jpg|Αναπαράσταση της Καλλιρρόης εντός του *Viaggio nella Grecia fatto negli anni 1804, 1805 e 1806* του Σιμόνε Πομάρντι.



## Παραπομπές


## Πηγές
* 
* 

Κατηγορία:Αρχαία ελληνική γεωγραφία
Κατηγορία:Αρχαία Αθήνα
Ιωάννης του Νάσσαου-Ίντσταϊν

O **Ιωάννης**, γερμ.: *Johann von Nassau-Idstein* (24 Νοεμβρίου 1603 - 23 Μαΐου 1677) από τον Οίκο του Νάσσαου ήταν κόμης του Νάσσαου-Βίζμπαντεν-Ίντσταϊν ( 1629-1677).

## Βιογραφία
Γεννήθηκε στο Σααρμπρύκεν και ήταν ο δευτερότοκος γιος του Λουδοβίκου Β΄ κόμη του Νάσσαου-Βάιλμπουργκ και της Άννας-Μαρίας, κόρης του Γουλιέλμου Δ΄ κόμη της Έσσης-Κάσσελ. Μεγαλύτερος αδελφός του ήταν ο Γουλιέλμος Λουδοβίκος. Ο πατέρας του είχε κληρονομήσει το Σααρμπρύκεν, το Βίζμπαντεν και το Ίντσταϊν.

## Οικογένεια
Νυμφεύτηκε το 1629 τη Σίβυλλα-Μαγδαληνή, κόρη του Γεωργίου-Φρειδερίκου μαργράβου του Μπάντεν-Ντούρλαχ. Το 1644 απεβίωσε η Σίβυλλα Μαγδαληνή και ο Ιωάννης έκανε δεύτερο γάμο το 1646 με την Άννα, κόρη του Φίλιππου-Γεωργίου κόμη του Λάινινγκεν-Ντάγκσμπουργκ-Φάλκενμπουργκ. Από τις δύο συζύγους του απέκτησε 25 τέκνα, εκ των οποίων τα 22 απεβίωσαν πριν τον πατέρα τους:
* Άννα-Οτίλια 1630-1632.
* Γουσταύος-Αδόλφος 1632-1664, σκοτώθηκε σε μάχη.
* Λουδοβίκος-Φρειδερίκος 1633-1656.
* Βερναρδίνη-Σοφία 1634-1642.
* Ιωάννης 1638-1658.
* Σαβίνα-Ιουλιανή 1639, απεβίωσε σε βρεφική ηλικία.
* Κάρολος 1649-1651.
* Χριστίνα-Ελισάβετ 1651-1676.
* Ελεονόρα-Λουίζα 1653-1677.
* Ερνεστίνη 1654-1655.
* Γεώργιος-Γουλιέλμος 1656-1657.
* Ιωαννέττα 1657-1733, παντρεύτηκε τον Χριστιανό-Λουδοβίκο, κόμη του Βάλντεκ.
* Σίβυλλα-Καρλόττα 1658-1660.
* Δωροθέα-Αμαλία 1661-1740, παντρεύτηκε τον Λουδοβίκο-Φρειδερίκο, κόμη του Βηντ.
* Φίλιππος-Λουδοβίκος 1662-1664.
* Γεώργιος-Αύγουστος 1665-1721, κόμης του Νάσσαου-Βίζμπαντεν-Ίντσταϊν.

## Παραπομπές


## Αναφορές
* Ernst Joachim (1881), "Johann", Allgemeine Deutsche Biographie (ADB) (γερμ.:), τόμος 14, Leipzig: Duncker & Humblot, σελ. 260–262
* Gilla Flothmann, Hilke Müller, Ilse Schollmeyer, Maria Stoltefaut: Den Hexen auf der Spur … Über Hexenprozesse am Beispiel Idstein 1676, Hexenbuchladen, Obergasse 10, 65510 Idstein, 1986, ISBN 3-926305-00-2

## Εξωτερικοί σύνδεσμοι
* History of the witch hunts in Nassau 
*  (side entry)
* tempo.ifrance.com
* The witch hunt in Idstein  with a list of the victims of the witch hunts in Idstein 1676-1677

## Πρόγονοι

Κατηγορία:Οίκος του Νάσσαου
Μεγάλο Θέατρο του Λουξεμβούργου

Το **Μεγάλο Θέατρο Λουξεμβούργου**, που εγκαινιάστηκε το 1964 ως **Theatre Municipal de la Ville de Luxembourg**, είναι ο σημαντικότερος χώρος για το θέατρο, την όπερα και το μπαλέτο. Υπεβλήθη σε εργασίες ανακαίνισης το 2002-2003, με αποτέλεσμα την ουσιαστική βελτίωση της τεχνολογίας σκηνής, της ακουστικής και των εγκαταστάσεων φωτισμού.

## Ιστορία
Από το 1869, το κύριο θέατρο της πόλης του Λουξεμβούργου ήταν το Théâtre des Capucins που βρίσκεται κοντά στο κέντρο της παλιάς πόλης. Τον Δεκέμβριο του 1958, αφού η ανάγκη για ένα σωστά σχεδιασμένο θέατρο έγινε προτεραιότητα, ξεκίνησε ένας διαγωνισμός με στόχο την ολοκλήρωση των εργασιών κατασκευής των εορτασμών της χιλιετίας το 1963. Ο νικητής ήταν ο Alain Bourbonnais, ένας παριζιάνικος αρχιτέκτονας. Οι εργασίες άρχισαν το φθινόπωρο του 1959 και το θέατρο εγκαινιάστηκε εορταστικά στις 15 Απριλίου 1964.

Με τα χρόνια, έγινε όλο και πιο δύσκολο να αντιμετωπιστούν οι απαιτήσεις διοργάνωσης τουριστικών εταιρειών. Οι απαιτήσεις ασφάλειας έπρεπε επίσης να αναβαθμιστούν, ενώ ο αμίαντος έπρεπε να αφαιρεθεί από το υπάρχον ύφασμα. Το έργο ανατέθηκε στους Kurt Gerling και Werner Arendt του Gerling + Arendt Planungsgesellschaft mbH του Βερολίνου. Το κτίριο ήταν εξοπλισμένο με σύγχρονες εγκαταστάσεις και τεχνικά χαρακτηριστικά, ικανοποιώντας τις ευρωπαϊκές απαιτήσεις όσον αφορά την τεχνολογία της σκηνής και τη διαχείριση εγκαταστάσεων, ενώ η ξεχωριστή αρχιτεκτονική του αρχικού κτιρίου παρέμεινε ανέπαφη [3].

## Τοποθεσία
Το Grand Théâtre βρίσκεται στη βορειοανατολική γωνία του Rond-Point Schuman, ανάμεσα στο Glacis, όπου υπάρχει άπλετος χώρος στάθμευσης και η Κόκκινη Γέφυρα.

## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στο Λουξεμβούργο
Κάρολος Λουδοβίκος του Νάσσαου-Σααρμπρύκεν

Ο **Κάρολος-Λουδοβίκος** (γερμ. *Karl-Ludwig*, 6 Ιανουαρίου 1665 - 6 Δεκεμβρίου 1723) από τον Οίκο του Νάσσαου ήταν κόμης του Νάσσαου-Σααρμπρύκεν (1713-1723).

## Βιογραφία
Ήταν ο δευτερότοκος γιος του Γουσταύου-Αδόλφου κόμη του Νάσσαου-Σααρμπρύκεν και της Κλάρας-Ελεονώρας, κόρης του Κράτο λαντγκράβου του Χοενλόε-Νόιενσταϊν. Ο πατέρας του ήταν αιχμάλωτος πολέμου και αναατράφηκε από τον εκ μητρός θείο του Βόλφγκανγκ-Ιούλιο στο Νόιενσταϊν. Ο Γουσταύος-Αδόλφος απεβίωσε το 1677 αφήνοντάς τον 12ετή. Συνέχισε τις σπουδές του στο Τύμπινγκεν και στο Παρίσι. Εισήλθε ως αξιωματικός του στρατού του Λεοπόλδου Α΄ των Αψβούργων και συμμετείχε στους Πολέμους εναντίον των Οθωμανών (1683-99).

Το 1713 απεβίωσε ο μεγαλύτερος αδελφός του Λουδοβίκος-Κράτο κόμης του Σααρμπρύκεν και τον διαδέχθηκε. Προώθησε την εκβιομηχάνιση της χώρας του. Επέκτεινε στο Βάρντ τα εργαστήρια υαλουργίας, έκτισε νέα εργοστάσια άλατος το 1719 και έναν πύργο αφαλάτωσης. Ίδρυσε μία πόλη, που ονομάστηκε Κάρλινγκ από το όνομά του.

Το 1721 απεβίωσε ο εξάδελφός του Γεώργιος-Αύγουστος κόμης του Νάσσαου - Βήσμπαντεν & Ίντσταϊν, τελευταίος του κλάδου του και τον διαδέχθηκε με τον εξάδελφό του Φρειδερίκο-Λουδοβίκο κόμη του Νάσσαου-Ότβαϊλερ. Το 1722 μετακόμισε στο Βήσμπαντεν και το επόμενο έτος στο Ίντσταϊν. Εκεί απεβίωσε το 1723 και τάφηκε στο παρεκκλήσιο του κάστρου. Στο ναό του κάστρου του Σααρμπρύκεν υπάρχει αναμνηστική πλάκα γι'αυτόν. Δεν είχε επιζώντα τέκνα και τον κληρονόμησε ο εξάδελφός του Φρειδερίκος-Λουδοβίκος.

## Οικογένεια
Νυμφεύτηκε το 1713 τη Χριστιανή-Καρλόττα, κόρη του εξαδέλφου του Φρειδερίκου-Λουδοβίκου κόμη του Νάσσαου-Ότβαϊλερ και είχε δύο τέκνα, που απεβίωσαν ενός έτους:
* Κάρολος-Φρειδερίκος 1718-1719, Λουδοβίκος-Κάρολος 1720-1721.

## Παραπομπές


## Αναφορές και πηγές
* Ernst Joachim (1882), "Karl Ludwig von Nassau-Saarbrücken", Allgemeine Deutsche Biographie (ADB) (in German), 15, Leipzig: Duncker & Humblot, pp.&nbsp;311–312
* Albert Ruppersberg: Geschichte der Grafschaft Saarbrücken, vol. 2, Saarbrücken, 2nd ed., 1910 (reprinted: St. Ingbert, 1979), pp.&nbsp;195–203

## Εξωτερικοί σύνδεσμοι
* Entry in "Saarland biographies"

Κατηγορία:Οίκος του Νάσσαου
Σώστης Ροδόπης

Ο **Σώστης** () είναι χωριό και πρώην δήμος στην Περιφερειακή Ενότητα Ροδόπης της Ανατολικής Μακεδονίας και Θράκης, στην Ελλάδα. Τον 17ο αιώνα ο Οθωμανός περιηγητής *Evliya celebi* θα αναφέρει τον Σώστη στην πορεία του ταξιδιού του. Μετά την μεταρρύθμιση της τοπικής αυτοδιοίκησης του 2011, αποτελεί τμήμα του δήμου Ιάσμου, του οποίου αποτελεί δημοτική ενότητα. Η δημοτική ενότητα έχει συνολική έκταση της τάξεως των 229,190 τ.χλμ.. Κατά την απογραφή του 2021 ο πληθυσμός του ήταν 632 κάτοικοι και της ομώνυμης δημοτικής ενότητας 5.521.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Ιάσμου
Ακρατοφόρος

Η **ακρατοφόρος**, επίσης γνωστή ως *ψυκτήρ*, ήταν, στην Αρχαία Ελλάδα, μεγάλο κωνικό πήλινο αγγείο εντός του οποίου τοποθετείτο καθαρός οίνος, προτού ο τελευταίος αναμειχθεί με νερό εντός κρατήρα. Χρησιμοποιείτο, κυρίως, στην διάρκεια συμποσίων.

## Παραπομπές


## Πηγές

*  Edmond Saglio, « acratophorum », Dictionnaire des Antiquités grecques et romaines, σ. 32-33.

Κατηγορία:Αρχαία ελληνικά αγγεία ανά είδος
Λουδοβίκος Κράτο του Νάσσαου-Σααρμπρύκεν

Ο **Λουδοβίκος Κράτο**, γερμ. Ludwig Crato (28 Μαρτίου 1663 - 14 Φεβρουαρίου 1713) από τον Οίκο του Νάσσαου ήταν κόμης του Νάσσαου-Σααρμπρύκεν.

## Βιογραφία
Ήταν ο πρωτότοκος γιος του Γουσταύου Αδόλφου, κόμη του Νάσσαου-Σααρμπρύκεν και της Κλάρας Ελεονώρας, κόρης του Κράτο, λαντγράβου του Χοενλόε-Νόιενσταϊν. Επειδή ο πατέρας του ήταν αιχμάλωτος πολέμου στον Λουδοβίκο ΙΔ΄ της Γαλλίας, ανατράφηκε στο Νόιενσταϊν από τον εκ μητρός θείο του Βόλφγκανγκ Ιούλιο και συνέχισε τις σπουδές του στο Τύμπινγκεν. Το 1677 απεβίωσε ο πατέρας του και τον διαδέχθηκε, αν και η κομητεία του ήταν υπό γαλλική κατάληψη.

Μάλλον από αναζήτηση περιπέτειας και από έλλειψη άλλων ευκαιρών εισήλθε στον γαλλικό στρατό και προήχθη ως το βαθμό του υποστράτηγου. Διακρίθηκε για τη γενναιότητα, την ψυχραιμία και τη στρατιωτική του διάνοια. Έλαβε μέρος στην πολιορκία και κατάληψη του Λουξεμβούργου το 1684. Κατά τη διάρκεια του Εννεαετούς Πολέμου (1688-97) υπηρέτησε στην Εταιρεία των Κάτω Χωρών και συμμετείχε στη μάχη του Φλερύ (1690) όπου πληγώθηκε σοβαρά, στην πολιορκία του Ναμύρ και στη μάχη του Νέερβιντερ (1693). Ο Γάλλος βασιλιάς τον τιμώρησε για αυτή του την αποστασία με την κατάληψη του Σααρμπρύκεν. Με τη Συνθήκη του Ρύσβικ το 1697 του επεστράφησαν οι γαίες του. Κατά τον Πόλεμο της Ισπανικής Διαδοχής συμμετείχε μόνο ως σύμβουλος.

Θεωρήθηκε καλός κυβερνήτης, που μπόρεσε να κρατήσει τη χώρα του έξω από πολέμους. Οργάνωσε τη διοίκηση της Δικαιοσύνης και τα Οικονομικά του κράτους του. Με αγαθοεργίες αναδιοργάνωσε τα σχολεία. Απεβίωσε το 1713 και τον διαδέχθηκε ο νεότερος αδελφός του Κάρολος Λουδοβίκος.

## Οικογένεια
Νυμφεύτηκε το 1699 τη Φιλιππίνα Ερριέττα, κόρη του Ερρίκου Φρειδερίκου, κόμη του Χοενλόε-Λάνγκενμπουργκ και είχε τέκνα:
* Ερριέττα 1702-1769
* Καρολίνα 1704-1744, παντρεύτηκε τον Χριστιανό Γ΄ των Βίττελσμπαχ, κόμη του Παλατινάτου-Τσβάιμπρυκεν
* Λουίζα Ερριέττα 1705-1766, παντρεύτηκε τον Λουδοβίκο, πρίγκιπα του Χοενλόε-Λάνγκενμπουργκ

## Παραπομπές


## Αναφορές
* Ernst Joachim (1884), "Louis Crato", Allgemeine Deutsche Biographie (ADB) (in German), 19, Leipzig: Duncker & Humblot, pp. 567 – 568

Κατηγορία:Γερμανοί ευγενείς
Αβδηρίτες

Οι όροι **Αβδηρίτες** και **Σχολή των Αβδήρων** αναφέρονται σε φιλοσοφικό κίνημα, το οποίο γεννήθηκε στην παραθαλάσσια πόλη των Αβδήρων, κατά τις απαρχές της κλασικής εποχής. Το συγκεκριμένο κίνημα σχεδιάστηκε σε ιδεολογικό επίπεδο από τους Λεύκιππο και, κυρίως, Δημόκριτο, δημιουργούς του κινήματος του ατομισμού.

## Παραπομπές


## Πηγές
*  *Penseurs grecs avant Socrate, de Thalès de Milet à Prodicos*, μετάφραση, εισαγωγή και σημειώσεις από τον Jean Voilquin, Garnier, 1964, Collection GF Flammarion.

Κατηγορία:Φιλοσοφικές σχολές και παραδόσεις
Κατηγορία:Αρχαία ελληνική φιλοσοφία
Μεζιντέ Μεστάν Καντινεφέντι

Η **Μεζιντέ Μεστάν Καντινεφέντι** (Οθ. Τούρκικα:ميزيديت ماستان كادينوفندي) (Τούρκικα: *Mezide Mestan Kadınefendi*, 3 Μαρτίου 1869 - 21 Ιανουαρίου 1909) ήταν η έκτη σύζυγος του σουλτάνου Αμπντούλ Χαμίτ Β΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Üçüncü Mezide Mestan Kadın Efendi Hazretleri***

## Βιογραφία
Η γεννήθηκε Μεζιντέ Μεστάν Καντινεφέντι στις 3 Μαρτίου 1869 στην Γκαντζά, και ήταν κόρη του Καϊμάτ Μπέη Μικανμπά και της συζύγου του Φεριάλ Μερσάν. Ήταν ανιψιά της μητέρας της Εμινέ Ναζικεντά Καντινεφέντι, της Πριγκίπισσας Φατμά Χορετζάν Αρεντμπά. Το πραγματικό της όνομα ήταν Καντριγιέ Μικανμπά. Σε πολύ νεαρή ηλικία δόθηκε για υπηρεσία στο Παλάτι Γιλντίζ. Ωστόσο, σύντομα την πρόσεξε ο σουλτάνος Αμπντούλ Χαμίτ Β΄ και στις 2 Φεβρουαρίου 1885 τελέστηκαν οι γάμοι τους. Λέγεται ότι ήταν πολύ δειλή. Ήταν ψηλή με σκούρα καφέ μαλλιά και καστανά μάτια. 

Στις 19 Δεκεμβρίου 1886 γέννησε το μοναδικό της παιδί, τον Ηγεμόνα Μεχμέτ Μπουρχανεντίν Εφέντι, ο όποιος ήταν ο αγαπημένος γιος του Αμπντούλ Χαμίτ. Η Χινταγιέτ Χανίμ, αδελφή της πριγκίπισσας Λεϊλά Ατσμπά, ήταν Κυρία Επί των Τιμών. Είχε ένα αρχοντικό στο πάρκο του Παλατιού Γιλντίζ. Πέθανε τρεις μήνες πριν από την παραίτηση του συζύγου της στις 21 Ιανουαρίου 1909 σε ηλικία 39 ετών. Είναι θαμμένη στο Κοιμητήριο Γιαχιά Εφέντι στην Κωνσταντινούπολη.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Αριστόνικος ο Λέσβιος

Ο **Αριστόνικος** ήταν, για σύντομο διάστημα, τύραννος της αρχαίας πόλεως της Μήθυμνας, στη Λέσβο, κατά τη διάρκεια του 4ου αιώνα π.Χ. Αποτελώντας εκπρόσωπο της ολιγαρχικής πολιτικής παράταξης της πόλεως, η οποία ήταν εχθρικά διακείμενη στον Αλέξανδρο τον Μέγα και φιλικά διακείμενη προς τους Πέρσες, εγκαταστάθηκε στην ηγεσία της Μήθυμνας από τον, ευρισκόμενο στην υπηρεσία των Περσών, Μέμνονα τον Ρόδιο το 334 π.Χ. Η περίοδος βασιλείας του ήταν σύντομης διάρκειας, καθώς συνελήφθη ως αιχμάλωτος στη Χίο, την αμέσως επόμενη χρονιά, μαζί με τον σατράπη Φαρνάβαζο, ενώ, στη συνέχεια, έπειτα από την κατάληψη του νησιού της Λέσβου από τον Μέγα Αλέξανδρο, ο τελευταίος παρέδωσε τον Αριστόνικο στους κατοίκους του νησιού οι οποίοι και τον εκτέλεσαν.

## Παραπομπές


## Πηγές
* 

Κατηγορία:Αρχαίοι Έλληνες τύραννοι
Ντεστιζέρ Μιουσφικά Καντινεφέντι

Η **Ντεστιζέρ Μιουσφικά Καντινεφέντι** (Οθ. Τούρκικα:ديستيزر موسفيكا كادنيسندي) (Τούρκικα: *Destizer Müşfika Kadınefendi*, 10 Δεκεμβρίου 1867 - 16 Ιουλίου 1961) ήταν η όγδοη σύζυγος του σουλτάνου Αμπντούλ Χαμίτ Β΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu Dördüncü Destizer Müşfika Kadın Efendi Hazretleri***

## Βιογραφία
Η Ντεστιζέρ Μιουσφικά Καντινεφέντι γεννήθηκε στις 10 Δεκεμβρίου 1867 στην Χόπα, και ήταν κόρη του Μαχμούτ Μπέη και της συζύγου του Εμινέ Χανίμ. Είχε δυο αδέλφια τον Σαχίν Μπέη και την Φατμά Χανίμ. Δόθηκε στο παλάτι μαζί με την αδελφή της υπό την φροντίδα της Ναβεκιγιάρ Καλφά. Στα δεκαεννέα μπήκε στο χαρέμι του Αμπντούλ Χαμίτ Β΄ και στις 12 Ιανουαρίου 1886 παντρεύτηκαν. Ένα χρόνο μετά τον γάμο γέννησε το μοναδικό της παιδί, την Χαμιντέ Αϊσέ Σουλτάν. 

Ως μέλος της αυτοκρατορικής οικογένειας, η Μιουσφικά δεν εξορίστηκε το 1924 και έτσι παρέμεινε στην Τουρκία. Η Χαμιντέ Αϊσέ Σουλτάν πήγε στην εξορία και έγραψε τα απομνημονεύματά της στην Κωνσταντινούπολη μετά την επιστροφή της, ολοκληρώνοντας τα το 1955. Το 1934, η Μιουσφικά πήρε το επώνυμο «Καγισόϊ» που αφορά τους απογόνους του συζύγου της Αμπντούλ Χαμίτ από τη φυλή των Καγιχάν.

Η Ντεστιζέρ Μιουσφικά Καντινεφέντι πέθανε στις 16 Ιουλίου 1961 στην περιοχή Σερεντσεμπέη στο Νο. 53 στο Γιλντίζ. Είναι θαμμένη στο Κοιμητήριο Γιαχιά Εφέντι στην Κωνσταντινούπολη.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Σέρεν Όπτι

Ο **Σέρεν Όπτι** (*Sören Hans Brad Opti*, γεννημένος στις 16 Μαΐου 1997) είναι αθλητής της αντιπτέρισης από το Σουρινάμ. Αγωνίστηκε στους Θερινούς Ολυμπιακούς Αγώνες του 2016 που διοργανώθηκαν στη Βραζιλία, όπου έχασε στη φάση των ομίλων και δεν κατάφερε να προκριθεί στον επόμενο γύρο. Επίσης, ήταν ο σημαιοφόρος της χώρας του στην τελετή έναρξης των Ολυμπιακών Αγώνων.

## Εξωτερικοί σύνδεσμοι

## Παραπομπές


Κατηγορία:Αθλητές της αντιπτέρισης
Γουλιέλμος Ερρίκος του Νάσσαου-Ούζινγκεν

Ο **Γουλιέλμος Ερρίκος**, γερμ.: *Wilhelm Heinrich* (2 Μαΐου 1684 - 14 Φεβρουαρίου  1718) από τον Οίκο του Νάσσαου, ήταν πρίγκιπας του Νάσσαου-Ούζινγκεν (1702-1718).

## Βιογραφία
Ήταν ο μόνος γιος του Βάλραντ, κόμη του Νάσσαου-Ούζινγκεν και της Αικατερίνης Φρανσουάζ, κόμισσας του Κρούι-Ρελ. 

Όπως και ο πατέρας του, ο Γουλιέλμος Ερρίκος είχε σταδιοδρομία στον ολλανδικό στρατό. Το 1691 έγινε λοχαγός και από το 1701 ήταν συνταγματάρχης του Συντάγματος Βαλλόνων. Το 1703 τραυματίστηκε στη μάχη του Έκερεν.
Το 1707 ίδρυσε το χωριό Βίλχελμσντορφ, που πήρε το όνομά του. Το 1972 το χωριό προσαρτήθηκε στο γειτονικό Ούζινγκεν. 

Ο Γουλιέλμος Ερρίκος απεβίωσε το 1718 σε ηλικία 33 ετών και τον διαδέχθηκε ο πρωτότοκος γιος του Κάρολος. Επειδή ήταν 6 ετών, επίτροπος έγινε η μητέρα του ως την ενηλικίωσή του.

## Οικογένεια
Νυμφεύθηκε το 1706 την Καρλότα-Αμαλία, κόρη του Ερρίκου, κόμη του Νάσσαου-Ντίλενμπουργκ και είχε τέκνα:
* Φρανσουάζ 1707-1750.
* Κάρολος 1712-1775, πρίγκιπας του Ούζινγκεν.
*  Χέντβιχ 1714-1786.
* Γουλιέλμος-Ερρίκος 1718-1768, πρίγκιπας του Ούζινγκεν.
* άλλα πέντε τέκνα, που απεβίωσαν στο πρώτο έτος της ηλικίας τους.

## Αναφορές σε πηγές


Κατηγορία:Οίκος του Νάσσαου
Νικόλαος Απέργης

Ο **Νικόλαος Απέργης** είναι καθηγητής στο τμήμα Χρηματοοικονομικής και Τραπεζικής Διοίκησης στο Πανεπιστήμιο Πειραιώς. Γεννήθηκε στην Αθήνα στις 25 Νοεμβρίου του 1962 και είναι παντρεμένος με δύο παιδιά.

## Σταδιοδρομία
Το 1980 αποφοιτά από το Λύκειο Ελευσίνας και το 1984 αποκτά πτυχίο οικονομικών από το Πανεπιστήμιο Αθηνών και συνεχίζει για μεταπτυχιακές σπουδές. Το 1986 αποκτά τον τίτλο του και αναχωρεί για Αμερική. Το 1992 αποκτά το διδακτορικό του τίτλο στα οικονομικά από το Fordham University της Νέας Υόρκης. Δίδαξε εκεί για την περίοδο 1988-92 ενώ παράλληλα για την περίοδο 1990-91 δίδαξε στο Manhattan College. Το 1991-94 υπηρέτησε τη στρατιωτική του θητεία  όπου επέστρεψε στην Ελλάδα. Για την περίοδο 1994-99 εργάστηκε στο Πανεπιστήμιο Μακεδονίας. Ακολούθως, εργάστηκε στο Πανεπιστήμιο Ιωαννίνων για την περίοδο 1999-2001. Επιστρέφει στη Θεσσαλονίκη για να διδάξει στο τμήμα Διεθνών και Ευρωπαϊκών Οικονομικών Επιστημών στο Πανεπιστήμιο Μακεδονίας για την περίοδο 2002-2006. Από το 2006 είναι καθηγητής στο Πανεπιστήμιο Πειραιώς, ενώ έχει συνεργαστεί με πανεπιστήμια όπως το Curtin University στην Κοινοπολιτεία της Αυστραλίας, το Νorthumbria University, αλλά και το University of Derby στο Ηνωμένο Βασίλειο.

## Καταξίωση
Έχει εκδώσει βιβλία μακροοικονομίας και διατελεί μέλος συντακτικών ομάδων πολλών οικονομικών περιοδικών, ενώ ήταν ο βασικός συντάκτης του Energy Research Letters ως το 2020. Έχει πλούσιο ερευνητικό έργο με 432 ερευνητικές εργασίες εν έτει 2023. Επίσης, για συναπτά εννιά έτη από το 2015 ως σήμερα (2023) έχει τη μεγαλύτερη κατάταξη h-index (δείκτη επιστημονικής ποιότητας) στην Ελλάδα, ενώ κατέχει για το 2023 την 57 κατάταξη στον κόσμο για ενεργούς ακαδημαϊκούς, καθιστώντας τον μοναδικό Έλληνα οικονομολόγο στην παγκόσμια εκατοντάδα . Βρίσκεται στην 65η θέση ποιότητας σε όλην την Ευρώπη για το ίδιο έτος πάνω στο τομέα των οικονομικών καθιστώντας τον τον δεύτερο Έλληνα που εισέρχεται στο πάνθεον των 100 πρώτων.

Η κατάταξη h-index είναι σύμφωνη με την κατάταξη του RePEc η οποία χορηγείται από την Ομοσπονδιακή Κεντρική Τράπεζα του St. Louis και συνεργάζεται με τους εκδοτικούς οίκους Elsevier, Springer και τη βάση δεδομένων της American Economic Association.

## Παραπομπές


## Εξωτερικοί σύνδεσμοι
# http://web.xrh.unipi.gr/index.php?option=com_content&task=view&id=27&Itemid=66&lang=el 
# https://ideas.repec.org/e/pap5.html

Κατηγορία:Έλληνες οικονομολόγοι
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες πανεπιστημιακοί του 21ου αιώνα
Κατηγορία:Καθηγητές Πανεπιστημίου Πειραιώς
Κάρολος του Νάσσαου-Ούζινγκεν

Ο **Κάρολος**, γερμανικά: Karl (31 Δεκεμβρίου 1712 - 21 Ιουνίου 1775) από τον Οίκο του Νάσσαου ήταν πρίγκιπας του Ούζινγκεν (1718-1775).

## Βιογραφία
Ήταν ο πρωτότοκος γιος του Γουλιέλμου-Ερρίκου πρίγκιπα του Νάσσαου-Ούζινγκεν και της Καρλόττας-Αμαλίας, κόρης του Ερρίκου κόμη του Νάσσαου-Ντίλενμπουργκ.

Ο πατέρας του απεβίωσε το 1718, όταν ο Κάρολος ήταν 6 ετών και η μητέρα του ανέλαβε επίτροπος. Όταν έγινε 22 ετών ο Κάρολος ΣΤ΄ των Αψβούργων τον ανακήρυξε ενήλικο.

Το 1728 απεβίωσε ο εξάδελφος του πατέρα του, ο Φρειδερίκος-Λουδοβίκος κόμης του Νάσσαου-Ότβαϊλερ & Σααρμπρύκεν. Δεν είχε άρρενα τέκνα και ήταν ο τελευταίος του κλάδου του, έτσι τον κληρονόμησε. Το 1735 ο Κάρολος κράτησε το Ούζινγκεν, το Βήσμπαντεν και το Ίντσταϊν για τον εαυτό του και παραχώρησε το Σααρμπρύκεν στο νεότερο αδελφό του Γουλιέλμο-Ερρίκο. Μετακόμισε από το Ούζινγκεν στο ανάκτορο Μπήμπριχ και συνέχισε την προοδευτική πολιτική της μητέρας του.

Απεβίωσε το 1775 και τον διαδέχθηκε ο πρωτότοκος γιος του Κάρολος-Γουλιέλμος.

## Οικογένεια
Νυμφεύτηκε πρώτα το 1734 την Χριστίνα-Βιλελμίνη των Βέττιν, κόρη του Ιωάννη-Γουλιέλμου Γ΄ δούκα της Σαξονίας-Άιζεναχ και είχε τέκνα:
* Κάρολος-Γουλιέλμος 1735-1803, πρίγκιπας του Νάσσαου-Ούζινγκεν.
* Φρειδερίκος-Αύγουστος 1738-1816, πρίγκιπας του Νάσσαου-Ούζινγκεν και μετά δούκας του Νάσσαου.
* Ιωάννης-Αδόλφος 1740-1793, στρατηγός της Πρωσίας.

Έκανε δεύτερο, μοργανατικό γάμο και νυμφεύτηκε τη Μαγδαληνή Γκροσς από το Βήσμπαντεν και είχε επιζόντα τέκνα:
* Φιλίππα-Αικατερίνη φον Μπήμπριχ 1744-1798, παντρεύτηκε τον Καρλ-Φρήντριχ βαρόνο φον Κρούζε.
* Κάρολος-Φίλιππος 1746-1789.

## Αναφορές
* Ernst Joachim (1882), "Karl von Nassau-Usingen", Allgemeine Deutsche Biographie (ADB) (in German), 15, Leipzig: Duncker & Humblot, p. 313

## Παραπομπές


## Εξωτερικοί σύνδεσμοι
* 

Κατηγορία:Οίκος του Νάσσαου
Κατηγορία:Αποδέκτες του Τάγματος του Λευκού Αετού (Πολωνία)
Ίσραελ Τσάρνυ

Ο **Ίσραελ Τσάρνυ** (αγγλικά: *Israel W. Charny*, εβραϊκά:ישראל טשרני, γ.1931, Νέα Υόρκη) είναι αμερικανοισραηλινός ψυχολόγος και μελετητής γενοκτονιών. Αποτελεί τον επιμελητή της δίτομης *Εγκυκλοπαίδειας Γενοκτονίας* *(Encyclopedia of Genocide)*, εκτελεστικός διευθυντής του Ινστιτούτου για το Ολοκαύτωμα και Γενοκτονία στην Ιερουσαλήμ, ενώ υπήρξε ιδρυτικό στέλεχος της Διεθνούς Ένωσης Μελετητών Γενοκτονιών και πρόεδρος της κατά την περίοδο 2005-2007.

## Περιγραφή
Έλαβε το πτυχίο του στην ψυχολογία από το πανεπιστήμιο Τέμπλ στην Πενσυλβάνια των ΗΠΑ το 1952, και το διδακτορικό του στην κλινική ψυχολογία από το πανεπιστήμιο του Ρότσεστερ στην Νέα Υόρκη το 1957. Κατόπιν ασχολήθηκε ως ψυχολόγος στην περιοχή της Φιλαδέλφειας κατά την περίοδο 1958–1973. Ο κύριος όγκος του έργου του από την δεκαετία του 1960 είναι επικεντρωμένος στην μελέτη του Ολοκαυτώματος και των γενοκτονιών γενικότερα, ενώ διετέλεσε και καθηγητής *ψυχολογίας και οικογενειακής θεραπείας* στο Εβραϊκό Πανεπιστήμιο της Ιερουσαλήμ.Το 1994 ίδρυσε την Διεθνή Ένωση Μελετητών Γενοκτονιών (*IAGS*) μαζί με τους Έλεν Φέιν, Ρόμπερτ Μέλσον και Ρότζερ Σμιθ, και υπήρξε πρόεδρος του την περίοδο 2005-2007.

Έχει πολλές φορές εκφράσει ισχυρή κριτική σε ότι αφορά την άρνηση της γενοκτονίας των Αρμενίων, και γενικότερα με το θέμα της άρνησης γενοκτονιών. Μια από τις θέσεις που έχει εκφράσει είναι πως τόσο η άρνηση της γενοκτονίας των Αρμενίων όσο και η άρνηση του Ολοκαυτώματος έχουν παρόμοιες τεχνικές και ψυχολογικά κίνητρα.

## Παραπομπές


## Εξωτερικοί σύνδεσμοι
*Βιογραφικές πληροφορίες- *preventgenocide.org*
*Εργογραφία  του Ίσραελ Τσάρνυ- google books
* 

Κατηγορία:Αμερικανοί ψυχολόγοι
Κατηγορία:Γενοκτονίες
Κατηγορία:Μελετητές Γενοκτονιών
Έλεν Φέιν

Η **Έλεν Φέιν** (αγγλ. *Helen Fein*, 17 Σεπτεμβρίου 1934 – 14 Μαΐου 2022) είναι ιστορική κοινωνιολόγος και καθηγήτρια με εξειδίκευση στις γενοκτονίες, τα ανθρώπινα δικαιώματα και φαινόμενα μαζικής βίας.Υπήρξε ιδρυτικό μέλος της Διεθνής Ένωσης Μελετητών Γενοκτονιών (*IAGS*) και διετέλεσε η πρώτη πρόεδρος του, ενώ είναι επίσης εκτελεστική διευθύντρια του Ινστιτούτου για τη Μελέτη της Γενοκτονίας στο Πανεπιστήμιο Σίτυ της Νέας Υόρκης.

## Παραπομπές


Κατηγορία:Αμερικανοί ψυχολόγοι
Κατηγορία:Γενοκτονίες
Ρόμπερτ Μέλσον

Ο **Ρόμπερτ Μέλσον** (αγγλικά: *Robert Melson*, 1937) είναι ομότιμος καθηγητής πολιτικών επιστημών και μέλος του προγράμματος εβραϊκών μελετών στο πανεπιστήμιο Περντιού στην Ιντιάνα των ΗΠΑ. Υπήρξε ιδρυτικό μέλος της Διεθνούς Ένωσης Μελετητών Γενοκτονιών (*IAGS*) και το 2003-2005 διετέλεσε πρόεδρος της. Κατά την περίοδο 2006-2007 υπήρξε επίσης διακεκριμένος καθηγητής στο *Κέντρο Μελετών Ολοκαυτώματος και Γενοκτονιών* του πανεπιστημίου Κλαρκ στη Μασαχουσέτη.

Ο ίδιος διαθέτει πτυχίο *Μαθηματικών και Ανθρωπισμού* από το Τεχνολογικό Ινστιτούτο της Μασαχουσέτης, ενώ στο ίδιο ίδρυμα απέκτησε το διδακτορικό του σχετικά με τις πολιτικές επιστήμες. Η εξειδίκευση του είναι η μελέτη των εθνικών συγκρούσεων και γενοκτονιών. Το ενδιαφέρον του πηγάζει από βιώματα της οικογένειας του στην Ευρώπη όπου ο πατέρας του ήταν επιζήσας του Ολοκαυτώματος, ενώ ο ίδιος ο Μέλσον έχει εμπειρία κατά την περίοδο όπου βρέθηκε στη Νιγηρία την περίοδο 1964-1965 λίγο πριν την έναρξη του νιγηριανού εμφυλίου πολέμου.

## Παραπομπές


## Εξωτερικοί σύνδεσμοι
*  Reflecting on the Armenian Genocide, Robert Melson - Oxford University Press blog

Κατηγορία:Αμερικανοί κοινωνιολόγοι
Κατηγορία:Γενοκτονίες
Περιφέρεια Αχάλ

Η **Περιφέρεια Αχάλ **(τουρκμενικά: Ahal welaýaty, από το περσικό آخال Axāl) είναι μια από τις περιφέρειες του Τουρκμενιστάν. Βρίσκεται στο κεντρονότιο τμήμα της χώρας, και συνορεύει με το Ιράν και το Αφγανιστάν. Καταλαμβάνει έκταση 97.160 τ.χλμ. και έχει πληθυσμό 939.700 κατοίκων (εκτίμηση 2005).

## Επισκόπηση
Το 2000, η περιφέρεια Αχάλ αντιπροσώπευε το 14% του πληθυσμού της χώρας, το 11% του συνολικού αριθμού των απασχολουμένων, το 23% της γεωργικής παραγωγής (κατ΄αξία), και το 31% της συνολικής εγχώριας βιομηχανικής παραγωγής.

Η γεωργία του Αχάλ αρδεύεται από το Κανάλι Καρακούμ, το οποίο εκτείνεται σε όλη την διαδρομή της επαρχίας, από τα ανατολικά προς τα δυτικά, ακολουθώντας τα νότια σύνορα του Τουρκμενιστάν. Μια άλλη πηγή νερού είναι ο Ποταμός Τετζέν, που ρέει βόρεια από το Αφγανιστάν στη νοτιοανατολική γωνία της επαρχίας, περνάει μέσα από δύο μεγάλες δεξαμενές νότια της πόλης του Τετζέν. 

Η περιφέρεια είναι γνωστή για τη μάχη του Γκοκ Τεπέ το 1881, και σήμερα είναι ο χώρος ενός νέου επιβλητικού τζαμιού. Επίσης βρίσκεται η υπόγεια θερμή λίμνη Μπαχαρντέν (καρστικό σπήλαιο Κοβ Ατά), τα οποία βρίσκονται δυτικά της Ασγκαμπάτ.

Η πρωτεύουσα της Επαρχίας Αχάλ είναι το Ανάου (ή Αννάου), μια πόλη στις νοτιοανατολικές παρυφές του Ασγκαμπάτ. Άλλες σημαντικές πόλεις είναι το Αμπαντάν (πρώην γνωστό ως Büzmeýin, ρωσικά: Безмеин) βορειοδυτικά του Ασγκαμπάτ και του Τετζέν. Η μεγαλύτερη πόλη του Τουρκμενιστάν, το Ασγκαμπάτ, βρίσκεται εντός της Περιφέρεια Αχάλ, αλλά έχει την ιδιότητα της ειδικής επαρχίας πρωτεύουσας έξω από την επαρχιακή δικαιοδοσία.

Το 2010, υπήρχαν 241 γυμνάσια, στα οποία φοιτούσαν 146 χιλιάδες μαθητές.

## Επαρχίες
Η Περιφέρεια Αχάλ διαιρείται διοικητικά σε 9 επαρχίες (*ετραπλάρ,* ενικός *ετράπ*) και 3 πόλεις (*ιλ*), που έχουν καθεστώς ετράπ. Οι αλλαγές ονομάτων από το 1995 εμφανίζονται σε παρενθέσεις:
δεξιά|μικρογραφία|250x250εσ|Τα όρη Κοπέτ Νταγκ στο Αχάλ
* Πόλη Ανάου
* Πόλη Αμπαντάν (πρώην Πόλη Μπιουζμεγίν)
* Πόλη Τετζέν — το καθεστώς ετράπ χορηγήθηκε στις 3 Φεβρουαρίου 2008
* Επαρχία Ακμπουγκντάι (πρώην γνωστή ως επαρχία Γκέβερς)
* Επαρχία Αλτίν Ασίρ — δημιουργήθηκε στις 23 Αυγούστου 2000
* Επαρχία Μπαμπανταϋχάν
* Επαρχία Μπαχαρλί (πρώην Επαρχία Μπέχερντεν)
* Επαρχία Γκιόκντεπε
* Επαρχία Κάκα
* Επαρχία Ντεργουέζε
* Επαρχία Σαράχς
* Επαρχία Τετζέν

## Δείτε επίσης
* Κρατήρας αερίου της Νταρβάζα, μια επίμονη φωτιά φυσικού αερίου 

## Παραπομπές


## Εξωτερικοί σύνδεσμοι

Κατηγορία:Χορασάν
Κατηγορία:Γεωγραφία του Τουρκμενιστάν
Γκρέγκορι Στάντον

Ο **Γκρέκορι Χ. Στάντον** (αγγλικά: *Gregory H. Stanton*) είναι Αμερικανός νομικός και καθηγητής *μελετών και πρόληψης γενοκτονιών* στο πανεπιστήμιο Τζωρτζ Μέισον στη Βιρτζίνια των ΗΠΑ. Είναι ο ιδρυτής και πρόεδρος του οργανισμού *Genocide Watch*, και ο ιδρυτής και διευθυντής του *Cambodian Genocide Project.* Κατά την περίοδο 2007-2009 διετέλεσε πρόεδρος της Διεθνούς Ένωσης Μελετητών Γενοκτονιών.

## Δραστηριοποίηση
Υπήρξε καθηγητής και μελετητής γενοκτονιών σε διάφορα αμερικανικά πανεπιστήμια, ενώ το 1981 ίδρυσε το εγχείρημα *Cambodian Genocide Project* στο πανεπιστήμιο του Γέιλ με θέμα τη γενοκτονία της Καμπότζης που τελέστηκε από τους Ερυθρούς Χμερ. Κατά το 1992 με 1999 υπηρέτησε στο Στέιτ Ντιπάρτμεντ της κυβέρνησης των ΗΠΑ στην αποστολή στον ΟΗΕ όπου συνέταξε τα προσχέδια των αποφάσεων του οργανισμού σχετικά με τη γενοκτονία στη Ρουάντα καθώς και άλλων συγκρούσεων στην Αφρική.

Πριν τη συμμετοχή του στο Στέιτ Ντιπάρτμεντ, υπήρξε νομικός σύμβουλος του Λαϊκού Κινήματος της Ουκρανίας (Народний рух України, Рух / *Ρουχ*) το οποίο διεκδικούσε την αυτονομία της Ουκρανίας από τη Ρωσία μετά τη διάλυση της Σοβιετικής Ένωσης.

## Προσωπική ζωή
Τον Ιανουάριο του 1998, ο Στάντον ενεπλάκη σε περιστατικό βίας σε κατάστημα βιντεοταινιών, το οποίο προκλήθηκε από το πρόστιμο που του επιβλήθηκε μετά από την αργοπορημένη επιστροφή της βιντεοκασέτας. Ο Στάντον αρχικά κτύπησε τον υπάλληλο στο κεφάλι με τη βιντεοκασέτα, και κατόπιν στον εξωτερικό χώρο κτύπησε με το αυτοκίνητο του τον υπάλληλο του καταστήματος ο οποίος πέφτωντας έπεσε μέσα από την τζαμαρία γειτονικού καταστήματος. Ο Στάντον έφυγε από τις ΗΠΑ παίρνοντας αεροπλάνο προς το Άμστερνταμ και κάνοντας χρήση του διπλωματικού του διαβατηρίου, αλλά αργότερα επέστρεψε στις ΗΠΑ και παραδόθηκε. Στη δίκη που ακολούθησε κλήθηκε να πληρώσει 30.000 δολάρια για τις υλικές ζημιές που προκάλεσε, και να παραμείνει για 40 ημέρες στη φυλακή. Η προσωποκράτηση του τελικά αντικαταστάθηκε με υποχρεωτική τέλεση κοινοφελών έργων. Ο Στάντον ζήτησε συγνώμη από το θύμα και είπε πως το γεγονός συνέβη καθώς του είχαν δοθεί λάθος φάρμακα για το πρόβλημα μανιακής κατάθλιψης που αντιμετώπιζε, ισχυρισμό τον οποίοι υποστήριξαν και 2 ψυχίατροι τους οποίους ο Στάντον προσκόμισε ως μάρτυρες υπεράσπισης.

## Παραπομπές


Κατηγορία:Γενοκτονίες
Κατηγορία:Αμερικανοί νομικοί
Κατηγορία:Αμερικανοί διπλωμάτες
Κατηγορία:Μελετητές Γενοκτονιών
Champion (σούπερ μάρκετ)

Η **Champion** ήταν αλυσίδα σούπερ μάρκετ που λειτούργησε στη Γαλλία και ανήκε στον διεθνή μεταπωλητή Carrefour. Υπήρχαν επίσης σούπερ μάρκετ Champion στο Βέλγιο, την Ισπανία, την Πολωνία, την Ελλάδα, την Τουρκία και την Αργεντινή.

## Ιστορία
Το 1993, η Champion έγινε ο κύριος χορηγός του Polka Dot Jersey στο Tour de France μέχρι το 2008. Από το 2009, η Carrefour ανέλαβε τη χορηγία.

Το 1999, η Champion αναλαμβάνεται από τον όμιλο Carrefour μετά την ανάπτυξη της σύντηξης Promodès και Champion απορροφώντας την αλυσίδα Stoc.

Το 2006, η Carrefour έκλεισε τα περισσότερα καταστήματα της Βραζιλίας Champion και άλλαξε το υπόλοιπο στο Carrefour Bairro. Επίσης, όλα τα ισπανικά και τούρκικα σούπερ μάρκετ Champion μετατράπηκαν ως Carrefour Express το 2006. Μερικά από αυτά έγιναν Maxi DIA.

Το 2008, η Champion ήταν η δεύτερη μεγαλύτερη αλυσίδα σούπερ μάρκετ στη Γαλλία, ο ετήσιος κύκλος εργασιών της ήταν € 13,5δις. Υπήρχαν πάνω από 1.000 καταστήματα και 45.000 εργαζόμενοι. Το 2008, ανακοινώθηκε ότι τα περισσότερα καταστήματα θα μετατραπούν σε Carrefour μεταξύ Σεπτεμβρίου 2008 και Οκτωβρίου 2009.

Το 2009, υπήρχαν 135 σούπερ μάρκετ, το 2011 υπήρχαν λιγότερα από 100 καταστήματα.

Το 2013, υπήρχαν μόνο δύο καταστήματα Champion στη Γαλλία, τα οποία παρέμειναν σε δραστηριότητα στο Παρίσι (18ο διαμέρισμα) και στο Pouzac.

### Στην Ελλάδα
μικρογραφία|Το έμβλημα των Champion Μαρινόπουλος (1999-2007)
Το 1999 υπό την ομπρέλα της Carrefour ξεκίνησαν συνεργασίες με τον Μαρινόπουλο οι οποίες έληξαν το 2007 έπειτα από την εξαγορά της από την Carrefour.

## Εξωτερικοί σύνδεσμοι
* 

Κατηγορία:Αλυσίδες σούπερ μάρκετ